斗湖省

斗湖省（粵拼：dau3 wu4 saang2，馬來話：Bahagian Tawau）係馬來西亞沙巴州5個省份其中一個，省會係斗湖。斗湖省喺沙巴州東南部，面向蘇祿群島，南面係印尼，面積有14,905平方公里，佔沙巴州20%面積。主要城鎮包括斗湖、拿篤、古納同仙本那。 斗湖省佔沙巴州總人口26%，主要原住民包含巴瑤族、Suluk人、Ida'an人、Tidong人、科科斯群島馬來人、Murut人、倫巴旺族同埋少數混血族群。亦有嚟自印尼嘅大量合法同非法移民，例如布吉納人（Buginese）同托拉查人（Torajans），以及嚟自東帝汶嘅東帝汶人，嚟自菲律賓嘅Tausūg人同維薩亞人以及南亞同西亞移民，包括巴基斯坦人、印度人同阿拉伯人亦可以喺斗湖省搵到。同沙巴州其他地方一樣，斗湖省都有大量唐人居住。 斗湖港係沙巴州入面繼亞庇同山打根之後嘅第三大港口。呢個港口係主要嘅木材同農產品出口中心。斗湖省入面有兩個內陸機場，一個喺斗湖，另一個喺拿篤。斗湖省範圍包括西巴丹島同利吉丹島嘅島嶼，以及石峇迪島嘅北半部（南半部屬於印尼境內）。範圍亦包括斗湖山國家公園。 政區 斗湖省細分為以下政區： 卡拉巴坎縣（3,885 km2）（卡拉巴坎市） 古納縣（1,134 km2）（古納市) 拿篤縣（6,501 km2）（拿篤市） 仙本那縣（1,145 km2）（仙本那市） 斗湖縣（2,240 km2）（斗湖市） 卡拉巴坎縣喺2019年1月1號由斗湖縣分離。 議會成員 (Dewan Rakyat) 參考書 Tregonning, K. G. (1965). A History Of Modern Sabah (North Borneo 1881–1963). University of Malaya Press. 參考 延伸閱讀 沙巴州: Administrative Divisions Ordinance – Sabah Cap. 167 (PDF) of 1 November 1954; last amended on 16 September 1963, as amended in August 2010; Accessed on 3 November 2017